runetrust/blame-folketinget-dk huggingface dataset:
Morten Helveg Petersen (RV), 2007-05-15:
Jeg hører ordføreren sige, at Dansk Folkeparti er temmelig tilfreds med den her aftale, samtidig med at hr. Søren Espersen siger, og jeg citerer: Jeg mener, at NATO skal sætte alt ind på at nedkæmpe Taleban, og så er det forrykt at bruge tid og energi på at beskytte ngo’er, der er ved at bygge skoler.
Leif Mikkelsen (LA), 2013-01-11:
Vi har en momssats på 25 pct., i Sverige er den på 12 pct., i Norge på 8 pct. og i Tyskland på 7 pct., det er lige omkring os, og fører det ikke til, at der er færre, der kommer til Danmark som turister, og at vi dermed mister arbejdspladser og omsætning?
Lone Dybkjær (RV), 2006-01-19:
Det øger deres risiko for en lang række alvorlige livsstilssygdomme som type 2-diabetes og hjerte-kar-sygdomme, som tidligere kun ramte ældre mennesker, og samtidig er der en markant social skævhed indbygget i problemet, idet der er langt flere overvægtige socialt dårligt stillede end socialt velstillede børn.
Leif Lahn Jensen (S), 2016-01-27:
Kan ministeren bekræfte, at det er ministerens og regeringens holdning, at indslusningsløn ikke skal indgå i de kommende trepartsforhandlinger, jf. artiklen: »Hjort begraver indslusningsløn for flygtninge« i Berlingske den 15. januar 2016?
Thomas Jensen (S), 2009-05-28:
Så derfor vil jeg spørge Dansk Folkepartis ordfører: Er det ikke i orden, hvis vi hen over sommeren får lavet en rundspørge til landets kommuner og får sikret os, at vi ved, hvor skoen trykker, hvilke kommuner der ikke kan overholde garantien, og så får det sat ind, sådan at vi er sikre på, at alle, der er visiteret til en plejebolig, også kommer til at bo i en plejebolig?
Michael Aastrup Jensen (V), 2021-05-07:
Så er det selvfølgelig vigtigt, at der er en indberetningspligt, som også danske soldater selvfølgelig er blevet gjort opmærksom på – også i forhold til hvis franske soldater skulle gøre noget forkert eller nogle andre, hvad ved jeg, FN-soldater, skulle gøre noget forkert.
Poul Erik Christensen (RV), 2007-02-27:
Lovforslaget indeholder desuden en ændring af lov om opkrævning af skatter og afgifter, en ændring, der sikrer et permanent hjemmelsgrundlag til Erhvervs- og Selskabsstyrelsens varetagelse af opgaver efter skatte- og afgiftsloven, ændringer, der dog ikke berører sagsbehandlingen i SKAT, hvor enhver registrering fortsat sker efter skatte- og afgiftslovene.
Keld Albrechtsen (EL), 2003-02-20:
Her vil jeg gerne sige, at hvis der findes en fattig jysk kommune, som kunne få problemer i anledning af Enhedslistens forslag, fordi den har forsømt at bygge almene boliger, men samtidig er på randen af fallit, må vi kigge på den kommunes specielle situation, for vi er jo ikke ufølsomme i Enhedslisten.
Bjarne Laustsen (S), 2002-03-22:
Jeg vil gerne spørge, om man har belæg for at fjerne sikkerhedsorganisationen fra de små virksomheder; hvad det er, som har ført frem til, at det måtte være en klog beslutning, og om man kan dokumentere, at der ikke forekommer lige så mange arbejdsulykker på de små virksomheder som på de store.
Anne Valentina Berthelsen (SF), 2023-05-31:
Ordføreren siger, at rigsfællesskabet i lyset af den sikkerhedspolitiske situation og samarbejdet i rigsfællesskabet er vigtigt, og det er jeg enig med ordføreren i, men kan man så også deraf udlede, at De Konservative mener, at Arktis og det at investere i vores kapaciteter i Arktis er en vigtig prioritet for De Konservative i de kommende forhandlinger om forsvaret, som jo faktisk starter nu?
Ole Sohn (SF), 1999-03-16:
Og vi kunne måske også have ønsket, at nærværende lovforslag fra Enhedslisten havde ventet for at se, om regeringen selv spillede ud med noget. Men jeg vil gerne understrege, at SF er enig i, at der er brug for en opstramning af arbejdsmiljøloven vedrørende substitution af farlige stoffer og materialer sådan som forslået af Enhedslisten.
Nick Hækkerup (S), 2012-11-23:
Jeg tror, at den type konflikter, vi vil se i de kommende år, og som vi i øvrigt ser andre steder, bl.a. på Afrikas Horn, er konflikter, som befinder sig i den her meget farlige gråzone, hvor der er militære elementer, og hvor der er civile elementer, og som er så besværlig at håndtere.
Anne Grete Holmsgaard (SF), 2003-10-08:
Jeg er godt klar over, at den lille kompensation betyder, at man godt kan lave beskatningsregler, men de får bare ikke nogen som helst positiv effekt for statskassen. Hvis nu olieprisen kommer op på 50 dollar pr. tønde - det er ikke noget urealistisk scenario, i dag ligger den på ca. 28 dollar pr. tønde - vil det her betyde, sådan som vi har regnet det ud, at DUC får en mergevinst efter skat på 6,5 mia. kr. om året. Er det rimeligt?
Kristian Jensen (V), 2017-12-22:
Jeg anbefaler bare nu, hvor Enhedslisten også, så vidt jeg husker, har fået lidt flere byrådsmedlemmer rundtom i landet – man havde lidt flere kandidater opstillet – at man så tager den dialog, i stedet for at tro, at vi på Christiansborg skal sidde og detailstyre hver enkelt kommune.
Thorkild B. Fransgaard (FRI), 2001-01-11:
Det er godt, det er et skridt i den rigtige retning. Frihed 2000 er ikke med i forliget om Vandmiljøplan I eller II, men når man nu skal til at se på det igen, ja, så vil vi opfordre de partier, der er med i forliget, til lige at tage det med ro med eventuelt at stramme op på nogle områder.
Mette Frederiksen (S), 2021-05-11:
Klimaet og miljøet er et af de områder, hvor Danmark kan gøre den absolut største forskel ude i verden, og det giver os i virkeligheden også et særligt ansvar og – synes jeg – dermed også en nødvendighed i at tage de næste skridt, vise rettidig omhu i vores fremtidige håndtering af pandemien og med et nødvendigt fokus på alle de muligheder, vi har, et mere grønt, et mere retfærdigt og et stærkere Danmark.
Villy Søvndal (SF), 2003-04-08:
Vi kan nemlig sagtens både fastholde et samfund, der har et højt sikkerhedsniveau for overførselsindkomster, og som samtidig lader være med at lukke Danmark, ved at styrke den model, der er specielt dansk, nemlig et meget velorganiseret arbejdsmarked suppleret med nogle lokale enheder, hvor fagforeninger, arbejdsgivere, kommuner, arbejdsformidlinger arbejder sammen for ikke at få nogle utilsigtede konsekvenser.
Brian Mikkelsen (KF), 2017-03-28:
Jeg synes, det er vigtigt at understrege – også i lyset af de mange elementer, der er, og de diskussioner, der har været nu her – at formålet med lovforslaget jo er at skabe tidssvarende rammer for udbuddet af elektroniske betalingstjenester, som reflekterer den teknologiske udvikling på området og er til gavn for forbrugerne.
Frank Jensen (S), 2001-01-25:
Det forsøgte Forbrugerombudsmanden så sent som i 1999, og det viste sig efter forelæggelse af den vejledning, som Forbrugerombudsmanden havde udarbejdet, at han ikke udsendte vejledningen, fordi han efter drøftelser med en række brancheorganisationer ikke kunne forvente, at vejledningen ville blive efterlevet af erhvervslivet og af de erhvervsdrivende.
Poul Erik Dyrlund (S), 1998-11-17:
»Både du og jeg har kommenteret det, så nu kan vi høre hinandens synspunkter«, for så tænkte jeg egentlig ved mig selv: Jamen det er fint nok, at vi tager den tørn her i dag, hvis vi så kan blive fri for den på et senere tidspunkt. Men dér må jeg ærligt indrømme, at jeg også bemærkede, hvad hr. Kristian Jensen sagde til sidst i sin ordførertale. Så blev der stillet et spørgsmål om, hvem det går ud over andre end personen selv, og den debat tillader jeg mig at blande mig lidt i: Det går da ud over mobiliteten på arbejdsmarkedet, hvis man vælger forkert.
Torsten Schack Pedersen (V), 2024-12-18:
Men som jeg også sagde i min besvarelse, bliver der jo altså også, mens de nye fartøjer bliver produceret, lavet en målrettet indsats for at begrænse nedetiden, bl.a. ved at styrke vedligeholdelsen, omfordele andre redningsfartøjer og sørge for midlertidige løsninger, der kan udfylde behovet, indtil de nye fartøjer er klar.
Magnus Heunicke (S), 2016-06-01:
Så det skal på dagsordenen til efteråret, og alle mulige har prøvet at spørge til det, og formanden har jo med vanlig elegance forsøgt at bevæge sig lidt som en kat på et varmt bliktag og sådan forsøgt at danse rundt dér, men det bliver mere og mere hedt for Dansk Folkeparti, for vi trænger til at få et svar: Vil Dansk Folkeparti kunne stemme for en aftale, hvor man sænker topskatten?
Nicolai Wammen (S), 2011-11-22:
Gældskrisen vil være en grundlæggende rammebetingelse, og arbejdet med at få styr på krisen og sikre samarbejdsformer, der kan forhindre fremtidige kriser, vil blive et dominerende tema for ikke alene eurolandene, men for alle 27 lande og også for os, som har formandskabet.
Morten Østergaard (RV), 2010-12-14:
Altså, vi kan se af svarene, at regeringen, før det her overhovedet kan komme op at flyve, alligevel skal i Folketingssalen igen til foråret med et nyt lovforslag; at man agter at starte det her, længe inden det it-system, som sådan set skulle skabe rationalet i at gøre det til en fælles opgaveløsning, overhovedet er klart, for det skal først være klart i 2015.
Jens Hald Madsen (V), 1997-11-21:
Hvis boligministeren virkelig ville repræsentere byggesektoren og virkelig ville skabe en reel forbedring af konkurrenceevnen for byggesektoren, burde boligministeren først have talt med de andre ressortministre og fået dem med til at tilkendegive, at, ja, vi vil gerne kigge på skattepolitikken inden for erhverv og på konjunkturudjævning, vi vil gerne kigge på alle de miljøafgifter, man pålægger, og vi vil gerne kigge på alle de administrative byrder, man bliver belemret med.
Morten Bødskov (S), 2009-09-08:
Det er helt fair, hvis spørgeren ikke har haft tid til at læse det socialdemokratiske finanslovudspil, men sandheden er selvfølgelig den, at vi løfter kommunernes økonomi generelt med 1 mia. kr.; vi giver også 0,5 mia. kr. til de mindste af vores børn; vi sikrer, at vores pensionister kan få bedre hjælp til tandbehandling og tandpleje; og så råder vi bod på det problem, som regeringen efterlod sidste år, da man lavede aftalen om et prisloft over maden på plejehjem, for da glemte man dem, der får bragt maden ud, og der vil vi så have lagt et loft over.
Pelle Dragsted (EL), 2019-01-15:
Så mit spørgsmål er egentlig bare, og det kan måske opfattes polemisk, og det er det måske også: Har bankerne vist sig at have gjort sig fortjent til den tillid, som man viste dem ved at fjerne det her tilsyn, som de offentlige repræsentanter skulle føre, i den periode, der er gået siden 2002?
Peter Kofod (DF), 2023-02-09:
Det må ellers være et privilegie som ordfører at stå på Folketingets talerstol og reklamere for den socialdemokratiske politik, og det er jo netop det, jeg spørger ind til, når det kommer til statsborgerskaber – både hvordan man opnår det; hvordan man opfører sig, når man opnår det; men også, hvordan man kan miste det igen, hvis man ikke opfører sig ordentligt.
Keld Albrechtsen (EL), 2003-01-15:
Selv om direktøren siger, at han sådan set ikke gider være der mere end et års tid, eller hvad han nu har sagt i den anledning; selv om bestyrelsesmedlemmer forlader bestyrelsen, fordi den faglige kvalitet ikke er i orden; selv om der konstateres fejl i den ene rapport efter den anden, så siger statsministeren bare, når vi spørger, om pengene bliver fornuftigt brugt: Vi foretager os fra regeringens side intet.
Lone Dybkjær (RV), 2008-11-13:
Derfor synes jeg, at det er lidt vigtigt at få en slags garanti fra Dansk Folkeparti om, at man mener det her alvorligt, og at man faktisk vil sige til ministeren og regeringen: Det her, venner, skal altså være i orden inden den 1. juli, for ellers handler det om vores - Dansk Folkepartis - troværdighed.
Søren Krarup (DF), 2006-01-31:
Der synes jeg altså lige til allersidst: Når vi nu har den glimrende paragraf, der siger, at folkekirkens forfatning ordnes ved lov – det er det, vi har i øjeblikket, det er via lovgivningen i Folketinget, at folkekirken ordnes – så lad os holde fast ved det, fordi det er og bliver en beskyttelse af folkekirken og en koncentration om det, der er folkekirkens anliggende, nemlig evangeliets forkyndelse.
Jann Sjursen (KRF), 2002-05-21:
Jeg er sådan set glad for, at statsministeren helt klart har bekræftet, at regeringen har taget udgangspunkt i vedtagelse nr. V 127. Personlig har jeg sådan set ikke været i tvivl om det, men noget sådant kunne det selvfølgelig også være udmærket at få fastslået i et forslag til vedtagelse.
Keld Albrechtsen (EL), 2004-05-12:
Nej, det, jeg derimod kan bekræfte, er helt præcis, som jeg sagde før, at da vi havde diskussionen på det første møde om, hvad der skulle ligge inde i beregningerne, sagde jeg det, og jeg kan huske, at hr. Touborg sagde det, og vi sagde det netop flere gange, for at det skulle være fuldstændig klart, og der ville vi være indstillet på - det var også for at vise forhandlingsvilje - at man lagde regeringens fosforforslag ind i beregningen.
Uffe Elbæk (ALT), 2019-04-02:
Jeg synes, det spørgsmål, som Enhedslisten havde til Socialdemokratiet, eller også var det til Venstre, om demokratiske virksomheder, var interessant, og noget af det, som vi i Alternativet diskuterer, er, om man overhovedet kan have et politisk demokrati uden at have økonomisk demokrati.
Keld Albrechtsen (EL), 2004-01-21:
Vi vil spørge ministeren om de større markområder, der er omfattet af rydningspligten, men som er kuperet eller af anden grund er forholdsvis utilgængelig, bør pålægges en decideret rydningspligt, så det offentlige eller almene institutioner eventuelt kan gå ind og overtage opgaven med at lade disse arealer afgræsse.
Anders Fogh Rasmussen (V), 2002-11-27:
Det er fantastisk, at Socialistisk Folkeparti simpelt hen nu vil ophøje nogle ganske bestemte personer til, om jeg så må sige, ikoner, til jordiske gudebilleder, som er så fredhellige, at de overhovedet ikke må gøres til genstand for kritisk omtale og debat.
Pernille Rosenkrantz-Theil (S), 2021-03-04:
Noget af det, der er sket siden sidst, og det er jo det, flere har efterspurgt, er, at der er kommet et forløb på emu.dk omkring, hvordan man kan håndtere vanskelige emner i forbindelse med undervisningen, og det er jo det, emu.dk er.
Pernille Skipper (EL), 2020-06-04:
Det, der er pointen, er, at neden under det her mærkelige begreb om et demografisk træk og de tal, der dækker over det, er der jo mennesker af kød og blod, som i rigtig mange år har oplevet, at fordi der kommer flere børn i daginstitutionen, er der bare mindre tid til rådighed, fordi der ikke er fulgt flere pædagoger og mere pædagogisk personale med.
Holger K. Nielsen (SF), 2006-01-19:
Her vil man komme i mere direkte kamphandlinger, hvor det ikke vil dreje sig om fredsbevarelse, men om aktiv fredsskabelse med kamphandlinger imod paramilitære grupper, måske militære grupper, mod kriminelle bander, og hvor man samtidig jo ikke vil have den støtte fra lokalbefolkningen, som man har haft andre steder.
Kristian Thulesen Dahl (DF), 1999-04-29:
Selvfølgelig kan CD da godt i sine publikationer, i sine reklameartikler, stille nogle fine slogans op, og partiformanden, fru Mimi Jacobsen, kan gå på tv og sige noget folkeligt, noget, som folk virkelig kan forstå ude i landsbyerne, og så kan man måske prøve at få et ja hjem på dét, men det er da ikke en seriøs indgangsvinkel til et emne af denne karakter. Euroen er et kompliceret emne, og derfor må det naturligvis også være sådan, at det materiale, som skal belyse forholdene omkring euroen, kan blive ret kompliceret.
Marlene Harpsøe (DF), 2016-02-09:
Og jeg skal lige love for, at hvis der er noget, der er rigtig, rigtig rart, så er det netop det der med, at man kan klare sig selv, at man har et arbejde, at man kan betale sin husleje og sin daginstitutionsplads osv. uden at få støtte fra det offentlige.
Poul Qvist Jørgensen (S), 1997-12-05:
Det kan med en forhåbentlig snarlig vedtagelse af forslaget konstateres, at også Grønland nu er en del af det globale telekommunikationsnet, som rykker det moderne Grønland endnu tættere på resten af verden, naturligvis ud fra de ønsker og behov, der udspringer fra det grønlandske samfund.
Elsebeth Gerner Nielsen (RV), 2002-05-21:
Og så bare en bemærkning til hr. Troels Lund Poulsen: Måske har problemet i denne sag været, at udenrigsministeren har forhandlet et forslag til vedtagelse, og hr. Troels Lund Poulsen har forhandlet et andet. Sådan er jeg i al fald nødt til at konkludere efter det forhandlingsforløb, vi har været igennem.
Lars Løkke Rasmussen (M), 2023-11-14:
Det er et vigtigt skridt på vejen mod en endelig fastlæggelse af kongerigets grænser, og som flere ordførere også har været inde på, er det noget, der må tjene som et lysende og godt eksempel i en tid, der ikke alle steder er præget af fred, at vi har kunnet løse det her på fredelig vis.
Pia Adelsteen (DF), 2018-02-07:
Det er også derfor, at jeg spørger ind til responstiden, for hvis man bor i Skibby, som nok ligger 20-22 km fra Frederikssund, er der immer væk en lang vej i forvejen fra Frederikssund, og nu bliver den så endnu længere, hvis udrykningen skal komme fra Hillerød.
Hans Andersen (V), 2012-04-27:
Det kan sagtens være, at det forsøg, som L 162 lægger op til, vil være med til at belyse, om lokkemad i form af penge kan få de ledige til at skrive nogle ekstra gode jobansøgninger, men det forsøg er jo iværksat, og jeg mener, at beskæftigelsesministeren burde prioritere anderledes her.
Mette Thiesen (NB), 2020-06-16:
Altså, det er ganske klart og tydeligt, og jeg synes egentlig også, det har været klart og tydeligt ud fra de ordførertaler, der har været, at selvfølgelig skal man have en bedre økonomisk mulighed for at gå hjemme og passe sine børn, hvis det er det, man som familie ønsker.
Pia Gjellerup (S), 2002-12-09:
Jeg mener, det er utrolig usagligt at bilde både Folketinget og befolkningen ind, at man kan føle sig frem til et råderum på et eller andet antal milliarder kroner, om det er 8, eller om det er 4, eller hvad det er, at man kan føle sig frem til det i løbet af 1 måned eller 2 uden at have andet end en enkelt antydning af et emne, hvor man kan hente noget finansiering og forestille sig finansiering.
Orla Hav (S), 2009-02-24:
Skal vi vende os mod de danske forhold, kan jeg såmænd referere til min egen region, den nordjyske region, som også har været præget af afvikling af mange af de store og tunge industriarbejdspladser, og som går hen imod at have en gedigen succes på mobiltelefoniområdet, i kraft af at der har været mulighed for at understøtte de kompetencer, der var til stede.
Per Clausen (EL), 2007-03-20:
Det er dér, hvor vi synes at politikken skulle koncentrere sig, og det er det fiskeri, vi synes man skulle insistere på skulle have en mulighed for at overleve – ikke bare af miljømæssige grunde; ikke bare, fordi det er det mest skånsomme i forhold til fiskene og havet; og ikke bare, fordi det er det fiskeri, som er mest skånsomt, når man snakker om anvendelse af ressourcer, men også, fordi det er det fiskeri, som i virkeligheden har de største muligheder for at fastholde lokalsamfundets eksistens som fiskersamfund.
Nicolai Wammen (S), 2002-11-28:
Jeg vil derfor gerne spørge hr. Eyvind Vesselbo, som jo gør meget ud af, at vi skal påvirke den internationale dagsorden, om ikke hr. Eyvind Vesselbo i lighed med en lang række folk, der har forstand på de her ting, kan bekræfte, at det er med til at forringe Danmarks forhandlingsposition, at Danmark, når andre lande i verden sætter deres bidrag til den fattigste del af verden op, sætter sit bidrag ned.
Søren Egge Rasmussen (EL), 2015-07-03:
Jeg vil godt spørge ordføreren igen: Er det ikke mere rimeligt at bruge noget mere krudt på, at Danmarks Grønne Investeringsfond bliver en succes, og at SF og Enhedslisten er med til at gøre opmærksom på, at nu kan man faktisk søge om midler hos Vækstfonden?
Lissa Mathiasen (S), 2000-01-25:
Når jeg tillod mig at nævne nogle af de ting, der stod i den lille folder fra Copenhagen Capacity, var det selvfølgelig, fordi jeg synes, det er rart at se, at man også uden for det her hus rent faktisk mener, at vi har noget, som er værd at sælge Danmark på, og at vi er enige i det.
Peter Skaarup (DF), 2021-04-19:
Er det ikke bare et spørgsmål om, at vi skal kunne komme til at kende til, hvad det er, der foregår i de centrale dele af vores politiske liv, herunder rigsretssager, som jo er en streng politisk sag, i og med at det er Folketinget og politikerne, der bestemmer, at der skal være en rigsretssag?
Leif Lahn Jensen (S), 2018-04-06:
En anden forbedring, der er kommet med, er en ligestilling til pensionister og førtidspensionister vedrørende deres pensionsstørrelse i udbetalingsåret, så ingen fremover vil få en lavere ydelse, uanset om feriemidlerne bliver beskattet i udbetalingsåret eller ej, altså sagt med andre ord, hvis man skal på førtidspension eller pension, så betyder det ikke noget i forhold til ens kommende ydelse, hvor meget man får i feriedagpenge, nemlig om de er beskattet i det år eller ej.
Kim Behnke (FP), 1998-10-08:
Man glemmer bare, at i mellemtiden er ledigheden faldet fra 318.000 til 190.000, og derfor koster det i dag 82.000 kr. pr. ledig plus selvfølgelig dagpengene, mens det i 1992 kun kostede 39.000 kr. Vi kan ikke forstå, at det er blevet
Jacob Jensen (V), 2017-04-18:
Det er, kan man sige, en tilbagevendende begivenhed, og det er jo relevant – yderst relevant – at diskutere kommunernes økonomiske rammer, al den stund at det vel er omkring halvdelen af det offentlige budget, som kommunerne forvalter, og som netop, hvilket flere også har været inde på, ude i forreste række varetager den borgernære velfærd, som vi jo alle sammen et eller andet sted hylder og på forskellig vis ønsker at gøre noget godt for.
Frank Aaen (EL), 2008-06-10:
At vi nu sender helikoptere af sted - et flertal i Folketinget gør det, vi stemmer naturligvis imod - er jo præcis at fortsætte en kurs, som efter al sandsynlighed bare fører til flere problemer, både ved at man kan tilkalde bomber i Afghanistan, der rammer uskyldige, og i forhold til hvordan de danske soldater kommer i yderligere fare for at blive dræbt i en indsats, som efter vores opfattelse ikke har den rigtige karakter, bl.a. fordi den ikke i tilstrækkelig grad opfylder det, der burde være målet, nemlig genopbygning og udvikling.
Pernille Vermund (NB), 2019-10-03:
Det gør vi ud fra, at hver gang politikerne laver kasser og systemer, som mennesker skal passe ind i, når de eksempelvis siger, at nu skal man have været x antal år på arbejdsmarkedet eller været i bestemte brancher, så er der mennesker, der falder uden for de kasser, og som dermed ryger igennem systemet.
Magnus Heunicke (S), 2011-10-06:
Spørgeren bruger ordet paradoksalt, og jeg synes faktisk, at man lige præcis kan bruge begrebet paradoksalt om, at spørgeren her bevæger sig ud i et spørgsmål om, hvorvidt man som regering kan tillade sig på boligskatteområdet at sige noget før valget og gøre noget andet efter valget.
Lise von Seelen (S), 2009-04-29:
Derfor synes jeg bare, at det er så ærgerligt, at vi som nation over for de mennesker, som skal leve med et handicap, ikke kan gå hele vejen og sige: Vi har her en konvention, som helt sikkert vil være med til at skabe forbedringer for de mennesker, der har et handicap, og vil være med til at forbedre samfundets syn på mennesker, der har et handicap, hvorfor skulle vi så ikke i det internationale samfund og over for de enkelte også demonstrere, at der også er en tillægsprotokol?
Lisbeth Bech-Nielsen (SF), 2024-12-03:
Det er spørgsmålet, om vi taler om økonomi meget smalt som en række nøgletal, eller om vi taler om det bredere som de naturressourcer, som vi også lever af, både direkte, hvis man fisker eller er landmand, og jo også indirekte i forhold til den natur, vi er omringet af.
Ellen Trane Nørby (V), 2010-05-20:
Derfor er der da ingen tvivl om, at det, der tilgodeser Udkantsdanmark og de studerende, som vi gerne skulle have til at tage en uddannelse i Danmark, er det forslag, som Venstre er kommet med, hvor vi også ligestiller de personer, der har behov for en privatbil for at kunne komme hen til deres uddannelsessted.
Villy Søvndal (SF), 2003-03-19:
Det, der er alarmerende ved debatten i dag, er, at vi har en dansk regering og dens faste støtteparti, der har valgt at alliere sig med det mest ultrakonservative styre i USA nogen sinde, som har en ny militær strategi, der hedder forebyggende angreb, som man sætter ind overalt, hvor ikke et internationalt samfund ser fjender, men hvor USA ser fjender.